CELEX: 32020R1666
Language: sl
Date: 2020-11-10 00:00:00
Title: Uredba Komisije (EU) 2020/1666 z dne 10. novembra 2020 o spremembi Uredbe (ES) št. 2003/2003 Evropskega parlamenta in Sveta o gnojilih za namen vključitve nove vrste gnojil ES v Prilogo I (Besedilo velja za EGP)

11.11.2020   
               
               
                  SL
               
               
                  Uradni list Evropske unije
               
               
                  L 377/3
               
            
         UREDBA KOMISIJE (EU) 2020/1666
         z dne 10. novembra 2020
         o spremembi Uredbe (ES) št. 2003/2003 Evropskega parlamenta in Sveta o gnojilih za namen vključitve nove vrste gnojil ES v Prilogo I
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 2003/2003 Evropskega parlamenta in Sveta z dne 13. oktobra 2003 o gnojilih (1) in zlasti člena 31(1) Uredbe,
         ob upoštevanju naslednjega:
         
                     (1)
                  
                  
                     Proizvajalec kalcijevega kelata iminodijantarne kisline („Ca-IDHA“) je Komisiji prek poljskih organov predložil zahtevek za vključitev Ca-IDHA kot novega vnosa v Prilogo I k Uredbi (ES) št. 2003/2003. Ca-IDHA je bil razvit kot odgovor na zahteve vrtnarskega sektorja, da se razvijejo alternative obstoječim virom kalcija, ki lahko pod nekaterimi pogoji uporabe po foliarnem tretiranju privedejo do poškodb na listih.
                  
               
                     (2)
                  
                  
                     Ca-IDHA izpolnjuje zahteve iz člena 14 Uredbe (ES) št. 2003/2003. Zato bi ga bilo treba vključiti na seznam vrst gnojil ES v Prilogi I k navedeni uredbi.
                  
               
                     (3)
                  
                  
                     Uredbo (ES) št. 2003/2003 bi bilo zato treba ustrezno spremeniti.
                  
               
                     (4)
                  
                  
                     Ukrep iz te uredbe je v skladu z mnenjem odbora, ustanovljenega s členom 32 Uredbe (ES) št. 2003/2003 –
                  
               SPREJELA NASLEDNJO UREDBO:
         
            Člen 1
            Priloga I k Uredbi (ES) št. 2003/2003 se spremeni v skladu s Prilogo k tej uredbi.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 10. novembra 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 304, 21.11.2003, str. 1.
      
      
         
            PRILOGA
            V preglednici D Priloge I k Uredbi (ES) št. 2003/2003 se vstavi naslednja vrstica 2.3:
            
               
                           „2.3
                        
                        
                           Kalcijev kelat iminodijantarne kisline
                        
                        
                           S kemičnim postopkom pridobljen proizvod s kalcijevim kelatom iminodijantarne kisline kot osnovno sestavino, brez dodatka organskih hranil živalskega ali rastlinskega izvora
                        
                        
                           9 % CaO
                           Kalcij, izražen kot CaO, kelatiran z iminodijantarno kislino (IDHA), topen v vodi
                        
                        
                            
                        
                        
                           Kalcij, izražen kot CaO, kelatiran z iminodijantarno kislino (IDHA), topen v vodi“